cyanic-selkie/wikianc huggingface dataset:
Inter Press Service
Inter Press Service (IPS) on kansainvälinen uutistoimisto, joka keskittyy tuottamaan kehitysmaista englanniksi ja espanjaksi uutisia, jotka käännetään lukuisille kielille. IPS:lle kirjoittavia toimittajia on noin sadassa maassa ja IPS myös kouluttaa kehitysmaiden toimittajia.
Suomen Inter Press Service
Suomen IPS on jäsenenä Kehitysyhteistyön palvelukeskuksessa, Maailma.net:ssä, ja Viestintä ja kehitys -säätiössä.
Claudia Jung
Elämä ja ura
Jo pienestä pitäen musiikki oli keskeinen osa Claudia Jungin elämää. Hän harrasti lapsuudessaan sekä kitaransoittoa että kuorolaulua. Ennen ammattimaista muusikonuraansa hän toimi muun muassa matkaoppaana Italiassa ja fotolaboranttina. Vuonna 1984 Jung tutustui tuottaja Adam Schaireriin ja yhteistyö tämän kanssa johti ensimmäiseen single-julkaisuun vuonna 1986. Claudia Jungin esikoisalbumi Halt' mich fest ilmestyi vuonna 1988. Alussa musiikista ja teksteistä vastasivat Schairerin lisäksi lähinnä Jean Frankfurter ja Erich Offierowski, myöhemmin muun muassa André Franke, Joachim Horn-Bernges ja Bernd Meinunger.
Claudia Jung - virallisesti Ute Singer - toimi paikallispoliitikkona 2008–2013.
Domino (elokuvateatteri)
Toiminta elokuvateatterina
Domino oli 1950-luvulla yksi Nil-Kino-yhtiön viidestä teatterista Turussa. Dominossa työskenteli kaksi kassaa, makeismyyjä, kaksi vahtimestaria, koneenkäyttäjä, siivooja ja juoksupoika. Kapteeni Nilssonin omistamalla Nil-Kinolla oli Turussa noin sata työntekijää. Vuodesta 1967, kun television tulo oli jo sulkenut monia teattereita, Domino oli Nil-Kinon viimeinen teatteri Turussa.
Toiminta teatterina
Kesällä 2019 Linnateatteri siirtyi vanhan kivipainon talosta kokonaan Dominoon.
Alfred Joki
Hänen uransa aikaan, joka oli ennen maailmancup-aikakautta, hän saavutti lisäksi kaksi hopeaa ja viisi pronssia Pohjoismaisissa mestaruuskilpailuissa.
The Last Temptation
The Last Temptation on Alice Cooperin albumi vuodelta 1994. Levy on konseptialbumi ja se pyörii paljolti kristillisten teemojen ympärillä. Albumi kertoo Steven-nimisestä pojasta ja mysteerisestä showmiehestä.
Remu Aaltonen
Ennen Hurriganesia
Aaltonen piti soittoharjoituksia tovereidensa kanssa kellarissa, ja aloittelevien soittajien valtava innostus tavallaan korvasi heidän heikkoja soittotaitojaan. Aaltosen varhaisiin muusikkotuttaviin kuului muun muassa kitaransoittoa harjoitellut Vasilij ”Gugi” Kokljuschkin ja Aleksandr ”Sammy” Babitzin. Aaltonen alkoi musisoida Sammyn kanssa The Steelers -yhtyeessä. Julkiset esiintymisensä rockmuusikkona Aaltonen aloitti viisitoistavuotiaana; ensimmäisiä kertoja, jolloin hän pääsi lavalle yleisön eteen oli Linnanmäen huvipuistossa pidetty The Steelersin keikka, jossa Aaltonen lauloi kappaleen ”Tallahassee Lassie”.
Tehdas (Hyvinkää)
Tehdas on Hyvinkään kaupunginosa. Se muodostaa Hyvinkään ydinkeskustan itäisen osan ja on saanut nimensä keskustassa toimineesta villatehtaasta. 1990-luvun alussa lakkautetun villatehtaan rakennukset ovat edelleen jäljellä ja niissä sijaitsee muun muassa Hyvinkään kaupungintalo. Tehdas rajautuu pohjoisessa Parantolan ja Mustamännistön, idässä Ahdenkallion ja Tanssikallion ja etelässä Tapainlinnan ja Martin kaupunginosiin. Lännessä sen erottaa Hyvinkään läntisestä kantakaupungista Helsinki–Riihimäki-rata.
Aateliskirje
thumb|Aateliskirje Aateliskirjeeksi tai -kirjaksi kutsutaan erityisesti asiakirjaa, jolla tietylle henkilölle läänitettiin aateluus. Keskiajalla aateluus ei ollut perinnöllistä, vaan sen sai niin sanottua rälssivapautta tai ratsupalvelusta vastaan, minkä vuoksi aateliskirjeitä kutsuttiinkin aluksi rälssikirjeiksi. Myöhemmin asiakirjaa kutsuttiin vaakunakirjeeksi haluttaessa erottaa aatelismies tavallisesta ratsupalvelusta suorittavasta ja veroista vapautetusta. Pohjoismaissa aateluudesta tuli perinnöllistä vasta 1500-luvulla, mistä lähtien aateliskirjeen merkitys oli entistä suurempi sen ollessa automaattisesti voimassa sukupolvesta toiseen. 1600-luvulla Pohjoismaihin perustettiin ritarihuoneita, jotka kelpuuttivat jäsenikseen miltei pelkästään vaakunakirjeiden omistajia, sillä niillä pystyi todistamaan kuulumisensa aateliin.
Remu Aaltonen
Hurriganesin perustamisesta eteenpäin
Hurriganes joutui keväällä 1974 pitämään muutaman kuukauden tauon, koska Aaltosen vanhoista rikoksista langetettu tuomio astui voimaan. Pääasiassa Helsingin keskusvankilassa suorittamansa tuomion jälkeen Aaltonen pääsi heti palaamaan kunnolla takaisin musiikkielämään – hän teki ensimmäisen siviilissä viettämän kuukautensa aikana Hurriganesin kanssa 27 keikkaa. Vuoden 1975 kesällä poliisi teki ratsian Aaltosen asuntoon Helsingissä. Syynä kotietsintään oli epäilty varastetun tavaran välittäminen, mutta asunnosta löytyikin 0,55 grammaa hasista. Tämän takia Aaltonen ei kuitenkaan joutunut suorittamaan perinteistä vankeusrangaistusta, vaan pääsi musiikkivaikuttaja Henrik Otto Donnerin painostuksella suorittamaan tuomionsa niin sanottuna päivävankina. Aaltonen työskenteli osan vuorokaudesta levy-yhtiön varastossa ja vietti loput jälleen Helsingin keskusvankilassa. Aaltosen mukaan tällaisen poikkeusmenettelyn toteutumiseen vaikutti se, että Donner tunsi henkilökohtaisesti vankeinhoitolaitoksen ylijohtajan K. J. Långin.
Gerard Reve
Ura
Teoksissaan Reve kuvasi usein homoseksuaalisuutta. Toinen yleinen aihe Reven tuotannossa on uskonto. Hän itse oli katolinen, joskin näkemyksiltään kirkon yleistä linjaa huomattavasti liberaalimpi. Hän oli jo eläessään hyvin kiistelty persoona ja sai jopa syytteen jumalanpilkasta (tuomio oli kuitenkin vapauttava).
Ariana Afghan Airlines
Talebanhallinto
1990-luvun lopulla Ariana Afghan Airlinesin tarjonta oli supistunut huomattavasti ja yhtiö lensi muutaman kotimaan reitin lisäksi ulkomailla enää Dubaihin Yhdistyneisiin arabiemiirikuntiin ja Riadiin, Saudi-Arabiaan sekä rahtilentoja läntiseen Kiinaan.
Remu Aaltonen
Hurriganesin vuoden 1984 hajoamisen jälkeen
18. helmikuuta 1985 Aaltoselle luettiin Helsingin raastuvanoikeudessa syytteet huumeiden salakuljetuksesta ja käytöstä. Syytteiden mukaan hän oli salakuljettanut vuosina 1983–1984 Ruotsista kuriirin välityksellä yhteensä yli 20 grammaa amfetamiinia. Aaltosen hallusta oli löydetty myös 21 pistoolin patruunaa. Oikeuden istunnossa Aaltonen myönsi syyllistyneensä jatkettuun huumausainerikokseen, mutta piti syyttäjän esittämiä ainemääriä liian suurina. Hän myös kiisti syytteet salakuljetuksesta ja sanoi patruunoiden kuuluneen yhdelle veljistään. Syyttäjä vaati Aaltoselta valtiolle huumausaineiden arvona ainakin 13 000 markkaa. Myöhemmin samana vuonna Aaltonen sai huumausainerikoksesta kolmen kuukauden ehdollisen vankeusrangaistuksen ja 930 markan sakot.
Anaplastiset oligodendroglioomat
Tutkia
Vuodesta 2022 lähtien lopullinen parannuskeino ei ole mahdollista WHO:n asteen III Anaplastiset oligodendroglioomat. ASCO:n vuoden 2009 vuosikokouksessa esitelty retrospektiivinen tutkimus 1 054 patients, joilla oli anaplastinen oligodendrogliooma, viittaa siihen, että PCV-hoito voi olla tehokasta. Mediaaniaika etenemiseen potilailla, joilla oli yhteisdeleetio 1p19q, oli pidempi pelkän PCV:n jälkeen (7,6 vuotta) kuin pelkän temotsolomidin (3,3 vuotta) jälkeen. Kokonaiseloonjäämisajan mediaani oli myös pidempi PCV-hoidolla verrattuna temotsolomidihoitoon (ei saavutettu, vs. 7,1 vuotta). Äskettäinen pitkäaikainen tutkimus väittää, että sädehoito yhdistettynä adjuvanttikemoterapiaan on huomattavasti tehokkaampi potilailla, joilla on anaplastinen oligodendrogliooma, joilla on 1p 19q yhteisdeletoituja kasvaimia, ja siitä on tullut uusi hoitostandardi. On mahdollista, että sädehoito pidentää kokonaisaikaa ei-deletoituneiden kasvainten etenemiseen. Jos kasvainmassa puristaa vierekkäisiä aivorakenteita, neurokirurgi yleensä poistaa niin suuren osan kasvaimesta kuin mahdollista vahingoittamatta muita kriittisiä, terveitä aivojen rakenteita. Viimeaikaiset tutkimukset viittaavat siihen, että sädehoito ei paranna kokonaiseloonjäämistä (vaikka ikä, kliiniset tiedot, histologinen luokittelu ja leikkaustyyppi otettaisiin huomioon).
Remu Aaltonen
Uudella vuosituhannella
Vuonna 2008 julkaistiin toimittaja Jukka Annalan kokoama Remusanakirja, jonka tarkoituksena on auttaa ymmärtämään paremmin, mitä Aaltonen tarkoittaa mielikuvituksellisella ja runsalla ilmaisullaan. Teos koostuu hakusanoista ja fraaseista, niiden selityksistä sekä suuresta määrästä käyttöesimerkkejä. Annala kokosi kirjan aineiston muun muassa Aaltosesta ja Hurriganesista kirjoitetuista kirjoista, lehtiarkistoista sekä radio- ja tv-haastatteluista 36 vuoden ajalta. Annala myös haastatteli kirjaa varten Aaltosta ja hänen lähipiiriään.
Henkilökuva
Laukan mukaan Aaltonen iskosti Hurriganesin jäsenille työn tekemisen merkityksen. Ilman Aaltosen ankaraa, suorastaan protestanttista työmoraalia yhtyeestä ei olisi Laukan mielestä tullut niin menestynyttä. Kirjassa Remu ja Hurriganes Kekkoslovakiassa Aaltonen kertoo bändikaveriensa ohjaamisesta kunnolliseen työskentelytapaan:"”Mä sanoin jätkille: tää on niinku metsätyömiehillä. Puu ei kaadu ennen ku ukot heiluu. Ei tää oo mitään moottorisahasysteemiä. Tässä pitää kirves heilua ja lastu lentää.”"
Musiikki- ja viihdealan vaikuttaja Lasse Norres on sanonut pitävänsä Aaltosta yhtenä tärkeimmistä ystävistään. Vuonna 2016 antamassaan haastattelussa Norres luonnehti Aaltosta:"”Olemme tunteneet Remun kanssa ainakin neljäkymmentä vuotta [– –] jotkut kokevat Remun pelottavana. Uran alkuvaiheessa, Hurriganes-pomona hän olikin pelottava ja hyvin suorasanainen – ei epäillyt sanoa epäkohdista. Hän saattoi sanoa joskus vähän pahastikin [– –] Olen oppinut tuntemaan hänet aika lämpimänä ja ihanana ihmisenä. Remun ystäväksi pääseminen ei ole helppoa – siihen menee aikaa. Silloin kun olet saanut luottamuksen ja ystävyyden siihen päälle, parempaa frendiä ei ole olemassa. Hän auttaa kaikessa, missä vain pystyy. Hän antaa vaikka paidan päältään, jos se auttaa. [– –] Remu on myös sanansa mittainen mies – jos hän jotain sanoo, se pitää. Remun seurassa ei ole koskaan tylsää. Liikeneuvottelutkin, mitkä saattaisivat kuulostaa ensalkuun tylsiltä, ovat hänen kanssaan hillittömän hauskoja. Hänellä on mahtavan optimistinen ja elämänmyönteinen elämänasenne, se on varmaan syy, miksi hän on selvinnyt asunnon palamisista ja muista onnettomuuksista [– –] Remu uskoo tulevaisuuteen, hän ei kovin paljon katsele taaksepäin.”"
Aaltosen omasta mielestä hänen maineensa rikollisena henkilönä on pitkälti median rakentamaa. Markku Salon kirjoittamassa elämäkertateoksessa Remu vuodelta 2016 Aaltonen kiistää syyllistyneensä laittomuuksiin; hän väittää, että on ollut rikoksissa toisinaan pelkkä sivustaseuraaja ja että muulloin hänet on lavastettu syylliseksi. Helsingin lääninvankilassa tuomioitaan suorittanutta Aaltosta on kuvailtu rauhalliseksi vangiksi, joka yritti pysytellä erossa vankilassa olleiden rikollisten muodostamista ryhmistä. Ganes-elokuvan mukaan Aaltonen oli nuoruudessaan mukana useammissa rikollisissa toimissa. Vuonna 2007 hän kommentoi Iltalehdessä elokuvan antamaa kuvausta:"”No, se on leffa, eikä yksyhteen... Jotkut mutkat pannaan suoriksi ja jotkut isommiksi. Kyllä mä tein jotain juttuja, ihan pikkubrekkiksiä, mutta en häärinyt kinginä. Olin mukana, jonon jatkona.”"
Verihiili
Verihiili on hienojakoista mustaa jauhetta, joka on valmistettu verta kuivattamalla ja ilmattomassa tilassa hehkuttamalla. Ennen kuumennusta vereen sekoitetaan 15–20 % potaskaa ja kuumennuksen jälkeen massa huuhdellaan suolahapolla, pestään vedella ja hehkutetaan uudelleen ilmattomassa tilassa. Sitä käytetään aktiivihiilenä esimerkiksi poistettaessa nesteistä väriaineita, jolloin neste kirkastuu. Aiemmin verihiiltä on käytetty muun muassa vesisuodattimissa. Verihiili on eräs eläinhiili eli eläinjätettä kuumentamalla aikaansaatu hiililaatu.
Rånträsket
Luontoarvoja
Valuma-alueen maaperän yleisimmät maalajit ovat moreeni (49,2 %), turve (6,5 %), hiekka tai sora (1,4 %), siltti (2,8 %) ja kallioalue (10,0 %). Muut alueet ovat erilaisia vesistöjä.
Huahine
Huahine on pieni saaristo, joka on osa Ranskan Polynesiassa sijaitsevaa Seurasaarten saariryhmää. Huahine on myös yksi Ranskan Polynesian kunnista.
New Earth Time
NET ajanmittaustapana vastaa 24 tunnin kelloaikajärjestelmä ä. Kellotaulu on jaettu 360 asteeseen. Esimerkiksi keskipäivän aikaan eli 180°0'0" NET tuntiviisari osoittaa suoraan alas muodostaen 180 asteen kulman ylhäältä keskiyön kohdasta (0°) mitattuna. Päivä kestää yhden täyden kierroksen.
Star Wars Galaxies
Kehitys
Päivityksien myötä pelistä oli tullut tylsä ja tavanomainen kun pelaajien keskinäinen riippuvuus poistui. Peli suljettiin lopulta joulukuussa 2011.
Baari (liike)
Melu
Useissa baareissa on vaarallisen korkea melutaso. Melun rajana pidetään 85 desibelin keskiarvoa. Kuulovaurio voi syntyä jo 15 minuutin oleskelusta 100 desibelin äänenvoimakkuudessa ilman korvien suojausta. Näin korkea melutaso on useissa karaokeravintoloissa.
Dmitri Mušketov
Elämäkerta
Mušketov syntyi Pietarissa. Hänen vanhempansa olivat Pietarin kaivosinstituutin geologi Ivan Vasiljevitš Mušketov ja Jekaterina Pavlovna Mušketova. Hän sai äidiltään perusteellisen kotiopetuksen, johon kuului saksan, ranskan ja englannin oppiminen. Vuosina 1891–1899 suoritettujen lukio-opintojen jälkeen hän siirtyi kaivosinstituuttiin vuonna 1899 ja valmistui sieltä vuonna 1907. Saman vuoden toukokuussa hän siirtyi Geologian komitean palvelukseen.
Huutijärvi
Kylä on ollut keskiajalla myös merkittävä teiden risteyskohta; siellä yhtyivät Kangasalan kautta kulkevaa harjujaksoa seurannut Etelä-Suomen tärkeimpiin kuulunut maantie Hämeestä Pohjanmaalle sekä historiallinen Vanha Laukaantie, joka lähti Längelmäveden ja Vesijärven välistä kannasta pitkin Länkipohjan ja Jämsän kautta Keski-Suomen suuntaan. Huutijärvellä toimi myös kestikievari. Päätieverkon numeroinnin myötä Huutijärvestä tuli 1930-luvun lopulla Tampereen ja Hämeenlinnan välisen valtatie 3:n, Tampereen ja Lahden välisen valtatie 12:n sekä Tampereen ja Jyväskylän välisen valtatie 9:n risteyskohta. Parikymmentä vuotta myöhemmin valmistui uusi tieyhteys (nykyisin seututie 325) Huutijärveltä Sahalahden ja Kuhmalahden kautta Kuhmoisiin. Valtatie 9 siirrettiin 1970-luvulla kulkemaan Tampereelta Kangasalan pohjoisosien kautta Orivedelle ja samoihin aikoihin valmistui valtatie 12:n uusi linjaus noin kilometrin päähän vanhasta tienristeyksestä.
Mystinen metsätyömies
Mystinen metsätyömies on Mikko Mattilan ohjaama ja käsikirjoittama suomalainen dokumenttielokuva vuodelta 2019. Elokuva on henkilödokumentti Freud Marx Engels & Jung -yhtyeen laulusolistista ja sanoittajasta Pekka Myllykoskesta.
Rintaimplantti
Implantin koostumus
Implantin ulkokuori tehdään silikonista ja se täytetään silikonigeelillä tai keittosuolaliuoksella. Vuorottelevien happi- ja piiatomien ketjuista koostuva polymeerigeeli on näistä selvästi yleisempi. Geelin viskositeetti, kokoonpuristuvuus ja kiinteys muistuttavat ihmiskehon rasvaa, joten rintaimplantti tuntuu suunnilleen samalta kuin luonnollinen rinta. Molekyylirakenteensa ansiosta geeli on hyvin kestävää eikä liukene veteen tai hajoa lämmön vaikutuksesta. Myös kuori mukautuu muovailtaessa. Implantit muotoillaan niin, että ne muistuttavat tavallista rintaa.
Yleisyys
Suomessa rintaimplantit ovat muihin Euroopan maihin verrattuna harvinaisia, ja rintarekonstruktioissa ja suurennusleikkauksissa suositaan kehon omaa kudosta. Suomalaisille tehtyjen rintaleikkausten määrästä ei ole tarkkaa tietoa. Vuonna 2005 arvioitiin, että rintaimplantit oli kosmeettisista syistä asennettu noin 3 000 – 5 000 potilaalle. Lääketieteen asiantuntijat ovat esittäneet, että Suomeen tarvittaisiin rintaimplanttirekisteri, johon kaikki tehdyt leikkaukset merkittäisiin.
Rintaimplantit hankkineilla on kolme kertaa muuta väestöä korkeampi itsemurhariski. Tämä ei todennäköisesti johdu implanteista sinänsä, vaan psyykkisesti oireilevat naiset käyvät rintojen suurennusleikkauksessa muita useammin. Rintaimplantit hankkineiden naisten elämäntavat ovat keskimäärin muuta väestöä epäterveellisemmät, ja he esimerkiksi kärsivät alkoholismista ja käyttävät huumausaineita tavallista useammin. Myös koulutustaso on keskimääräistä alhaisempi.
Maailman shakkiliitto
FIDE perustettiin Pariisissa 20. heinäkuuta 1924. Sen latinankielinen motto on Gens una sumus, joka tavallisesti suomennetaan ”Olemme yhtä perhettä” tai ”Olemme yhtä kansaa”. FIDEn presidenttinä on vuodesta 2018 ollut venäläinen Arkadi Dvorkovitš.
Vesihämähäkki
Elintavat
Vesihämähäkki on Suomen myrkyllisin luonnonvarainen hämähäkki. Sen purema vastaa vaikutukseltaan ampiaisen pistoa. Vesihämähäkki ei kuitenkaan pure ihmistä kovin herkästi.
Hirohito
Varhaiset vaiheet
pienoiskuva|vasen|Hirohito vuonna 1902. Hirohito kasvatettiin tuon ajan keisarillisen perinteen mukaisesti erillään perheestään. Nuoren Hirohiton ja hänen veljensä Yasuhiton (prinssi Chichibu) kasvatuksesta vastasi kreivi Kawamura Sumiyoshi. Alle kolmen viikon ikäisenä Hirohito lähetettiin hovista Satsuman lääniin osaksi kreivi Kawamuran perhettä. Kawamura oli vakinaisesta palveluksesta jo eläkkeelle jäänyt vara-amiraali. Valitsemalla Kawamuran Hirohiton opettajaksi keisarihovi halusi kouluttaa tulevan keisarin modernien hallitsijoiden tapaan sotilaaksi. Kawamura kuoli 67-vuotiaana 1904 Venäjän–Japanin sodan ollessa kiivaimmillaan, ja kolmevuotias Hirohito palasi veljensä kanssa takaisin hovin kasvatettavaksi Kōson palatsiin Tokion lähelle.
Ayahuasca
Vaikutukset
Joidenkin länsimaisten tutkijoiden mukaan kulttuuriset mallit ohjaavat näkyjen sisältöä voimakkaasti, mistä huolimatta läheskään kaikilla kokemuksilla ei ole selittävää yhteyttä kokijan kulttuuritaustaan.
Uudet käyttökontekstit
Länsimaisessa käyttökontekstissa kaupunkitila, synteettiset materiaalit ja massatuotetut esineet nähdään liikkeessä sairauden ilmauksina ja yhteiskunta ja luonto nähdään toisiaan hylkivinä vastakohtina. Ayahuascaa pidetään vastalääkkeenä ”antroposeenille” eli ihmisen aiheuttamille luonnonmullistuksille. Luonto nähdään voimakkaasti feminiinisenä koettuna, pyhänä liittolaisena ja vastalääkkeenä ”antroposeeniä” vastaan. Samansuuntaiset käsitykset ohjaavat myös joidenkin ayahuascatutkijoiden, kuten esimerkiksi Terence McKennan ja Ralph Metznerin retoriikkaa.
Äiti Ayahuasca
Alkuperäisessä eteläamerikkalaisessa kontekstissaan ayahuasca mielletään usein perinteisesti naispuoliseksi ja siitä käytetään alkuperäistraditioissa naiseuteen ja äitiyteen viittaavia kunnianimiä.
Andienpöllönen
Andienpöllönen (Megascops ingens aiemmin Otus ingens) on pöllöihin kuuluva lintulaji. Sitä tavataan Boliviassa, Ecuadorssa, Kolumbiassa, Perussa ja Venezuelassa.
Otus ingens (Sibley ja Monroe 1990, 1993) on SACC:n mukaisesti (2005) jaettu alalajeiksi ingens ja colombianus ja siirretty sukuun Megascops.
Komorit
Historia
Komorien itsenäistyttyä Said Mohammed Jaffar toimi valtion päämiehenä, kunnes vallankumouksellinen sosialisti Ali Soilih kaappasi vallan häneltä tammikuussa 1976. Soilih pysyi vallassa toukokuuhun 1978 saakka, kunnes Bob Denardin johtamat joukot syrjäyttivät hänet. Soilihin syrjäyttämisen jälkeen Bob Denard otti vallan.
Maantiede
Saaret ovat lännestä itään Iso-Komori eli N’gazidja, Mohéli eli Mwali, Anjouan eli Ndzuwani ja neljäntenä Mayotte, joka kuuluu edelleen Ranskalle. Vuonna 2009 Isolla-Komorilla oli 342 200 asukasta, Anjouanilla 283 500 asukasta ja Mohélilla 43 600 asukasta.
Talous
Infrastruktuurin puute haittaa talouden kehittymistä. Moniin kyliin ei ole lainkaan tieyhteyttä. Moronin ja Ison-Komorin satamat sopivat vain pienille aluksille; ainoa syväsatama on Anjouanilla.
Pyhäjärvi (Karkkila)
Pyhäjärvi on humusjärvi Karkkilan keskustaajamassa luoteisella Uudellamaalla. Sen pinta-ala on 1,4 neliökilometriä.
Vappu Jurkka
Vappu Jurkka kuoli sairauskohtaukseen kotonaan Helsingin Vuosaaressa huhtikuussa 2012.
Pyhäjärvi (Karkkila)
Maantiede
Pyhäjärven etelä- ja lounaispuolella on useita pieniä vakavesiä, kuten Sontiainen ja Ruuhilampi.
Outlast
Pelaaminen
Pelaajan Spatlin HDD Night View-merkkisen videokameran tärkein ominaisuus on yönäkö, jota pelaaja tarvitsee lähes jatkuvasti. Yönäkö kuluttaa videokameran paristoja, joita voi kerätä ympäri sairaalaa. Paristojen loppuessa pelaajalle jää jäljelle heikompi yönäkö. Vaikeustasosta riippuen paristoja voi kerätä kahdesta kymmeneen kappaletta.
Outlast: Whistleblower
Pitkän matkan kuljettua Park koittaa saada apua radion välityksellä. Blaire kuitenkin rikkoo radion, ja pakenee paikalta suuren variantin, Chris Walkerin ilmestyessä paikalle. Paettuaan Park selviää syvemmälle laitokseen, ja kohtaa pitkän ja tanakan variantin Eddie Gluskinin, joka etsii sairaalasta ”vaimoa lapsilleen” - tämä silpoo sairaalan miehiä saadessaan heidät kiinni. Saatuaan kiinni Parkin Gluskin yrittää tehdä tästä ”naisen” sirkkelillä, mutta Park onnistuu pakenemaan tältä. Park kohtaa jälleen Gluskin kun tämä aikoo hirttää Parkin, mutta Park onnistuu rimpuilemaan itsensä alas, jonka johdosta Gluskin kuolee rautatankojen lävistämänä.
Iin pappila
pienoiskuva|Iin pappila Iin pappila on Iissä sijaitseva rakennus, joka toimi ennen kirkkoherran virka-asuntona. Nykyisin se toimii seurakuntalaisten kohtaamispaikkana, jossa järjestetään erilaisia kerhoja ja muuta seurakunnan toimintaa. Rakennus sijaitsee Iijoen varrella Iin Haminasta Valtatie 4:n itäpuolella.
Avibaktaami
Ominaisuudet ja käyttö
Avibaktaami ei itsessään ole erityisen antibakteerinen. Se on kuitenkin monien bakteerien tuottamien beetalaktamaasientsyymien inhibiittori. Avibaktaami asyloi beetalaktamaasien aktiivisen kohdan seriiniaminohapon ja tällöin entsyymin toiminta estyy. Näin avibaktaami parantaa beetalaktaamiantibioottien tehoa ja vaikutuskirjoa. Avibaktaami on hyväksytty käytettäväksi yhdessä keftatsidiimin kanssa ja käyttöä keftaroliinin ja atstreonaamin kanssa tutkitaan. Avibaktaamin ja keftatsidiimin yhdistelmää käytetään keuhkokuumeen ja vaikeiden virtsatietulehdusten hoitamiseen.
Kylä
Kyläelämää
Kyläläiset joutuvat hankkimaan monia tavaroita ja palveluja lähimmästä kaupungista. Kaupungit tarjoavat myös koulutusta ja terveydenhoitoa. Ulkoisista yhteyksistä huolimatta perinteinen kyläyhteisö pystyy säilyttämään oman luonteensa. Yhteisön jäsenten väliset suhteet ovat melko voimakkaat, joten ihmiset tietävät ainakin jossain määrin toistensa asioita tai ovat kiinnostuneita tietämään. Omien salaisuuksien varjelu tällaisessa yhteisössä voi olla vaikeaa ja yhteisössä pidetään hyveenä yleisesti hyväksyttyä moraalikäsitystä vastaavaa toimintaa. Ihannoitaessa vanhaa perinteistä kyläelämää ei useinkaan kiinnitetä huomiota siinä vallitsevaan sosiaaliseen pakkoon ja sen merkitykseen.
Historiallinen kehitys
Useat eurooppalaiset kasautumakylät syntyivät jo vanhalla germaanisella ajalla ja keskiajalla ne kasvoivat ilman suunnittelua, siksi ne myöhemminkin näyttävät olevan ilman järjestystä.Tiivis kylämuoto turvasi yhteisöä vaaroja vastaan. Kylän muotoutumiseen vaikutti myös se, että roomalaiseen oikeuteen perustuvien perimyslakien mukaan maa jaettiin tasan perijöiden kesken, jolloin tarvittiin uusia taloja ihmisten ja eläinten asuinsijoiksi.
Syöttöveden esilämmitin
Matalapaine-esilämmittimet
Matalapaine-esilämmittimillä kuumennetaan lauhdevettä, joka on pumpattu lauhdepumpuilla lauhduttimista muutaman baarin paineeseen. Kuumennukseen tarvittava höyry saadaan matalapaineturbiinin väliotoista. Kuumennuksessa tiivistynyt väliottohöyry pumpataan syöttöveden joukkoon.
Koululainen
Reilu luokka -kisa
Vuonna 2007 kisaan osallistui 164 luokkaa ympäri Suomen. Kisan voitti vantaalainen Länsimäen alakoulun 5A-luokka, joka sai Sturm und Drangin kouluunsa esiintymään sekä muita palkintoja. Kisassa arvottiin myös kolme välipalkintoa: Kanan koulukäynti. Voittajaluokasta ja heidän bileistään tehtiin ohjelma MTV3:lle ja Juniori-kanavalle.
Tähti-kisa
Toinen Tähti-kisa käynnistyi tammikuussa 2009. Voittajiksi valittiin hämeenlinnalaiset akrobaatit Iida Vuorinen ja Emma Mollberg. Tilaisuuden juonsi Janne Kataja. Raadissa olivat HP Parviainen, Sara Säkkinen, Kristiina Wheeler ja Koululaisen päätoimittaja Ville Kormilainen.
Marjaniemessä
Marjaniemessä on J. Karjalainen Electric Sauna -yhtyeen neljäs studioalbumi, joka julkaistiin 9. huhtikuuta 2001. Albumin tunnetuimmat kappaleet ovat "Paskahousua" sekä singlenäkin julkaistu "Verinen mies". "Kaikki pallot ilmassa" -kappaleesta levy-yhtiö suunnitteli vappuhittiä, mutta radiot vierastivat sitä.
Kappaleet
Kaikki kappaleet säveltänyt ja sanoittanut J. Karjalainen sekä sovittanut J. Karjalainen Electric Sauna.
Normandian maihinnousu
Tausta
Amerikkalaiset arvostelivat Montgomeryn nimittämistä johtoon. Montgomeryllä itsellään oli vastaavasti ennakkoluuloja Eisenhowerin nimitystä kohtaan, koska tällä ei ollut juuri ollenkaan kenttäkokemusta. Hyökkäyksen aikana Montgomery ja Eisenhower toimivat kuitenkin hyvin yhteistyössä, heidän tunnetut ristiriitansa nousivat esiin vasta myöhemmin.
Maihinnousun tavoitteet
Ensimmäisen 40 päivän tavoitteet olivat:
Operaatio Fortitude
Saksalaiset olettivat myös, että kenraali George S. Patton johtaisi maihinnousua. Patton mainittiinkin armeijaryhmän komentajana ja hän matkusti eteläiseen Englantiin ikään kuin johtamaan armeijakuntaa.
Viime hetken valmistelut
Ennen taistelua liittoutuneet olivat tarkasti kartoittaneet ja testanneet maihinnousualueen, kiinnittäen erityistä huomiota Englannin kanaalin sääolosuhteisiin. Valaistus ja vuorovesi vaati ehdottomasti täysikuuta. D-Dayn alkuperäinen päivämäärä oli 5. kesäkuuta, mutta huono sää siirsi maihinnousua. 6. kesäkuuta sää oli vielä rajalla, mutta Eisenhower ei halunnut odottaa seuraavaan täysikuuhun. Tämä päätös auttoi yllättämään saksalaiset joukot valmistautumattomina, koska he eivät uskoneet maihinnousuun niin huonossa säässä. Rommelin poistuminen Ranskasta Saksaan hänen vaimonsa 50-vuotispäivien johdosta 4. kesäkuuta heikensi Saksan puolustusta Normandiassa.
Liittoutuneet
thumb|250px|6. kesäkuuta hyökkäysreitit ([//upload.wikimedia.org/wikipedia/commons/1/1e/Allied_Invasion_Force.jpg iso kartta])
Maahanlasku Caenin-Cabourgin seudulle
Valelaskuvarjohyppääjien pudotusalueen äärirajojen pinta-ala oli suurempi kuin viidennen laskuvarjoprikaatin, kuudennen prikaatin ja seitsemännen, kahdeksannen ja kanadalaisen yhdeksännen laskuvarjoprikaatin maahanlaskualueen alue.
Juno Beach
Junolla maihinnousseet kanadalaiset joukot joutuivat kohtaamaan vahvat saksalaiset joukot. Saksalaisilla oli 11 raskasta 155 mm tykkipatteria, yhdeksän keskiraskasta 75 mm tykkipatteria, sekä konekivääripesäkkeitä, bunkkereita ja muita betonivarustuksia ja kaksi kertaa Omaha Beachin merivallin korkuinen este.
Maihinnousun jälkeen
Alue Utahin ja Omahan takana oli tyypillistä normandialaista bocageksi kutsuttua maaseutua ja lehtomaastoa – vanhoja penkereitä ja pensasaitoja, jotka olivat jopa kolmen metrin paksuisia. Ne muodostivat tilkkuja, joiden seinämien läpi eivät edes panssarit päässet. Ne myös kestivät tulitusta ja tarjosivat näkösuojaa. Maasto oli ihanteellista saksalaisille puolustautumiseen. Yhdysvaltalainen jalkaväki etenikin hitaasti ja kärsi suuria tappioita edetessään kohti Cherbourgia. Maahanlaskujoukot kutsuttiin toistuvasti apuun käynnistämään uudestaan saksalaisten vastarinnan pysäyttämää etenemistä. Hitler oletti Cherbourgin kaupungin varuskunnan puolustautuvan loppuun asti ja estävän liittoutuneita saamasta satamaa haltuunsa. Sen sijaan, pyydettyään että yksi laukaus ammuttaisiin kohti porttia, Cherbourgin komentaja antautui 26. kesäkuuta. Saksalaiset kuitenkin tuhosivat ja miinoittivat kaupungin syväsataman niin tehokkaasti, että liittoutuneet kykenivät hyödyntämään sitä kunnolla vasta elokuussa.
Ensimmäisten päivien tappiot
Normandian maihinnoususta esitettiin monenlaisia suuria tappioennusteita ja pelättiin, että sen ensimmäinen vaihe, operaatio Neptunus, voisi epäonnistua. Kuitenkin saksalaisten vastatoimien viipyessä lähinnä panssarijoukkojen käytöstä johtuneen linjariidan vuoksi liittoutuneet onnistuivat pitämään asemiaan, vaikka Caenin kaupungin valtaaminen viivästyi. 6. kesäkuuta 1944 saksalaiset lähettivät vastahyökkäykseen 21. Ps.D.:n, joka pääsi Englannin kanaalin rantaan jakaen liittoutuneiden maihinnousujoukot kahtia illalla noin kello 20. Kuitenkaan voima ei riittänyt laajentamaan aukkoa maihinnousijoiden rintamassa ja saksalaiset joutuivat vetäytymään.
Oulun palo
Oulun palo tarkoittaa seuraavia Oulun kaupungissa raivonneita suurpaloja:
Eurooppatie E6
Reittikuvaus
Tie kulkee rannikkoa myötäillen Alattioon ja Porsankiin, josta se taas kääntyy sisämaahan Kaarasjoelle; tästä se kulkee Tenojoen rantaa pitkin, Suomen rajaa myötäillen Tana bruhun. Tenon ja Uuniemen kunnissa tie kulkee yhdessä E75-tien kanssa, joka kulkee Sitiasta Helsingin kautta Vuoreijaan. Uuniemeltä tie kulkee Varanginvuonon karuissa maisemissa Kirkkoniemeen asti, jonne se lopulta päättyy. Kirkkoniemestä lähtee E105-tie Murmanskin kautta Ukrainan Jaltalle.
Shenouda III
pienoiskuva|oikea|Shenouda III Shenouda III (synt. Nazir Gayed Rafail, 3. elokuuta 1923 Asyuti, Egypti – 17. maaliskuuta 2012, Kairo ) oli 117. Aleksandrian paavi ja Aleksandrian koptilais-ortodoksisen kirkon johtaja vuodesta 1971.
Elämä
Gayed suoritti historian tutkinnon Kairon yliopistossa ja työskenteli päivisin englanninopettajana ja opiskeli samaan aikaan koptilaisessa seminaarissa. Hän valmistui seminaarista 1949.
Bassin de la Villette
Kulttuurinen merkitys ja virkistyskäyttö
<Gallery> Bassin de la Vilette vers Rotonde.jpg|Bassin de la Villette nähtynä jalankulkusillalta kohti Rotonde de la Villetteä. Bassin de la Vilette vers les anciens Magasins Généraux.jpg|Bassin de la Villette nähtynä jalankulkusillalta kohti vanhoja makasiineja. Bassin Villette - vue passerelle centrale.JPG|Bassin de la Villette talvella jalankulkusillalta nähtynä. Vanhojen makasiinien takana näkyvät taustalla Pantinin suuret myllyt.
Virveli
Siima
Tunnettuja kela- ja vapavalmistajia ovat ruotsalainen Abu Garcia sekä japanilaiset Shimano ja Daiwa. Muihin valmistajiin kuuluvat mm. Shakespeare.
Illuka
Illuka oli kunta Itä-Virumaan maakunnassa, Virossa. Vuoden 2017 kuntauudistuksessa Alajõen, Iisakun, Illukan, Mäetagusen ja Tudulinnan kunnat yhdistyivät Alutagusen kunnaksi.
Tunnetuin Illukan alueen nähtävyys on Pühtitsan nunnaluostari Kuremäen kylässä. Muita nähtävyyksiä ovat Kurtnan järviensuojelualue sekä Puhatun ja Agusalun suonsuojelualueet.
Kertšinsalmen välikohtaus 2018
Taustaa
Venäjä on rakentanut Kertšinsalmeen yli 17-kilometrisen sillan, joka yhdistää Venäjään vuonna 2014 liitetyn Krimin niemimaan Venäjän mantereeseen. Tämä Krimin silta eli Kertšinsalmen silta valmistui toukokuussa 2018. Sillan pohjoispuolelle jää Asovanmeren rannalla olevia Ukrainan satamakaupunkeja, muun muassa Mariupol. Venäjä pystyy häiritsemään ja hidastamaan Asovanmeren laivaliikennettä esimerkiksi tarkastuksilla. Venäjän ja Ukrainan vuonna 2003 solmima sopimus antaa Venäjälle oikeuden valvoa liikennettä Kertšinsalmessa, mutta takaa Ukrainan aluksille vapaan kulun alueella. Krimin miehityksen jälkeen Venäjä on alkanut pitää koko vesialuetta omanaan.
Jälkiselvittely
Ukrainan kolme alusta ja niiden miehistöt olivat pitkään Venäjän hallussa. Kansainvälinen merioikeus määräsi toukokuussa 2019, että miehistöt on vapautettava, mutta Venäjä oli jo etukäteen ilmoittanut, ettei se aio tunnustaa oikeuden päätöstä. Miehistö pääsi vapaaksi Venäjän ja Ukrainan välisessä vankienvaihdossa syyskuussa 2019 ja alukset palautettiin Ukrainalle marraskuun 2019 puolivälissä.
Besançon
Kaupungin tunnetuimpia nähtävyyksiä ovat historiallinen keskusta-alue la Boucle, Vaubanin rakennuttama linnoitus, 1100-luvulla rakennettu katedraali ja kardinaali Granvellen 1500-luvulla rakennuttama kaupunkipalatsi.
Kaupungin merkittävimmät teollisuudenalat ovat kellosepänteollisuus ja mikroteknologia.
Oman
Maantiede
pienoiskuva|Omanin kartta. pienoiskuva|Wadi Shab.
Varhaiset vaiheet ja vieraat valtiaat
Lukuisista heimojen välisistä sisällissodista huolimatta sulttaani Bani Nabhanin dynastia hallitsi maata viidensadan vuoden ajan. Sen merivoimat pelottivat Portugalia, joka halusi turvata kauppareittinsä Intiaan. Portugalilaiset valloittivat rannikkokaupungit Qalhatin, Masqatin ja Soharin vuonna 1507. He miehittivät rannikkoa mutta eivät olleet juuri kiinnostuneet sisämaan alueista. Omanilaiset tekivät voimakasta vastarintaa koko portugalilaisten 150-vuotisen valtakauden ajan. Al Ya’aruban dynastian valtakaudella 1650–1718 portugalilaiset ajettiin vihdoin ulos maasta.
Itsenäisyys
Sulttaani Qaboos kuoli 10. tammikuuta 2020 johdettuaan maataan 49 vuotta. Hän oli modernin arabimaailman pitkäaikaisin johtaja. Omaniin julistettiin kolmen päivän suruaika ja suruliputus 40 päiväksi. Sulttaani Qaboosin seuraajaksi nimettiin tämän serkku Haitham bin Tariq Al Said, joka oli toiminut Omanin kulttuuriministerinä.
Kulttuuri ja uskonto
Ruokaperinteen keskeinen osa on riisi. Päivän tärkein ateria syödään lounasaikaan, riisin lisäksi tarjolla on tyypillisesti tomaattikastiketta ja kalaa tai lihaa. Intialaisen keittiön vaikutus on suuri. Tuoreet tai kuivatut taatelit ja halva ovat tärkeä osa ruokavaliota sekä vieraanvaraisuuden rituaalinen osoitus.
Boris Pahor
Palkinnot ja tunnustukset
Pahor oli ehdolla Nobelin kirjallisuuspalkinnon saajaksi.
Luettelo Suomen virallisen singlelistan ykkösistä vuonna 2005
Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2005.
Jakob Böhme
thumb|upright|Jakob Böhme (1730) Jakob Böhme (1575 – 17. marraskuuta 1624, Görlitz, Saksa) oli saksalainen mystikko, teosofi ja luonnontieteilijä.
Züri-Metzgete
Historia
Vuoden 1956 jälkeen sveitsiläisajajat voittivat Züri-Metzgeten ammattilaiskilpailun vain viisi kertaa, kun taas Italiaan voitto meni 15 ja Belgiaan 13 kertaa. Kilpailun voittajien joukkoon kuuluu suuria klassikkokisojen tähtiä, kuten Paolo Bettini, Francesco Moser, Roger De Vlaeminck, Freddy Maertens, Giuseppe Saronni ja Johan Museeuw.
Kamtšatkanmurmeli
Elintavat
Parittelu tapahtuu ennen pesäkoloista positumista keväällä. Naaras saa kerrallaan 3–11 poikasta, jotka syntyvät touko–kesäkuussa. Poikaset pysyttelvät omassa kotiryhmässään ainakin kolmivuotiaiksi saakka.
Aleksandr Baranov
pienoiskuva|Aleksandr Baranov Aleksandr Andrejevitš Baranov (1747 Kargopol – 16. huhtikuuta 1819 Sundasalmi) oli venäläinen kauppias, virkamies ja Venäjän Amerikan ensimmäinen kuvernööri. Hän johti Venäläis-amerikkalaisen kauppakomppanian operaatiota Alaskassa vuosina 1799–1818.
24 Pesula (yritys)
24 Pesula Oy on suomalainen itsepalvelupesula-ketju ja pesulalaitteiden valmistaja. Yritys toimii kaupallisten keskusten yhteydessä yhteensä 45 pesulapisteellä Suomessa ja on keskittynyt tarjoamaan itsepalvelulaitteita suurten kodintekstiilien ja mattojen pesuun. Pesulalaitteiden valmistus tapahtuu Tampereella, jossa valmistetaan mm. patentoitua itsepalvelukäyttöön suunniteltua tasopesukonetta kovapohjaisten mattojen pesuun. Yrityksen tytäryhtiö 24 Laundromat toimii Isossa-Britanniassa.
Keinusaari
Keinusaaressa on runsaasti palvelutarjontaa; kaupunginosassa sijaitsevat kulttuurikeskus Verkatehdas, Hämeenlinnan maakunta-arkisto, Hämeenlinnan rautatieasema, Viipurintien terveysasema, Hämeenlinnan taidemuseo, Sokos Hotel Vaakuna sekä palvelutalo Keinukamari. Lisäksi Keinusaaressa on useita pieniä liikkeitä ja ravintoloita. Alueella sijaitsevat myös Keinusaaren kaukolämpölaitos sekä pysäköintitalo Keinuparkki.
Heikko suppeneminen
Heikko suppeneminen eli heikko konvergenssi on matematiikassa tiettyjen funktioiden jonojen ominaisuus.
Jos L^p-avaruuden duaalia merkitään L^q:lla, voidaan L^p:ssä määritellä heikko suppeneminen seuraavasti: jono funktioita suppenee heikosti kohti funktiota u\in L^p, jos jokaisella g\in L^q pätee Tällöin u on yksikäsitteisesti määrätty ja Heikosta konvergenssista ei seuraa, tai että u_i\to u melkein kaikkialla. Kuitenkin jos (u_i) on rajoitettu jono L^p:ssä, 1<p<\infty jolle, on olemassa osajono (u_{i_j}) ja u\in L^p s.e. u_i\to u heikosti L^p:ssä.
Ezekiel Ansah
Detroit Lions varasi Ansahin vuoden 2013 NFL:n varaustilaisuudessa ensimmäisellä kierroksella, tilaisuuden viidentenä pelaajana. Hän aloitti amerikkalaisen jalkapallon vasta vuonna 2010 opiskellessaan kolmatta vuotta Brigham Youngin yliopistossa Utahissa. Ansah oli kahtena aikaisempana vuotena yrittänyt tuloksetta päästä yliopiston koripallojoukkueeseen.
Avoin tähtijoukko
Pääsarjasovitus
pienoiskuva|Kahden tähtijoukon lämpötila-kirkkaus-kaavio, HR-kaavio Avoimet tähtijoukot tarjoavat tärkeän ja yksinkertaisen tähtitieteellisen etäisyydenmittausmenetelmän, joka tunnetaan pääsarjasovituksena. Menetelmä perustuu siihen, että joidenkin avoimien tähtijoukkojen tähtien etäisyydet on mahdollista mitata suoraan trigonometrisen parallaksin avulla ja kunhan kunkin tähden näennäinen kirkkaus mitataan, tähtien absoluuttiset magnitudit tunnetaan. Kun tällaisen tähtijoukon tähdet merkitään Hertzsprungin–Russellin (HR) -diagrammiin siten, että vaaka-akselilla on tähden väri-indeksi (josta on ensin poistettu tähtienvälisen aineen aiheuttama punertuma) saadaan tunnistettua tähtijoukon tähtien pääsarja sekä tyypillisesti hieman asymptoottihaaraan kehittyviä jättiläistähtiä.
Laetitia Casta
Castalla on kaksi lasta: tytär Sahteene (s. 19. lokakuuta 2001, isä Castan entinen poikaystävä, valokuvaaja Stéphane Sednaoui) ja poika Orland (s. 24. syyskuuta 2006, isä Castan nykyinen kihlattu, italialainen näyttelijä Stefano Accorsi).
Mariannena
Casta valittiin vuonna 1999 Marianneksi, joka on Ranskan symboli ja koristaa kuvallaan muun muassa ranskalaisia postimerkkejä ja kolikoita. Vain vähän valintansa jälkeen vuonna 2000 hän päätti kuitenkin muuttaa Lontooseen, mikä aiheutti suuren kohun. Castan Marianne-kausi päättyi vuonna 2003.
Pelihiiri
250px|pienoiskuva|oikea|[[Razerin Naga-pelihiiren vuoden 2014 malli, jossa on 12 ohjelmoitavaa painiketta.]] Pelihiiri on tietokonepelien pelaamiseen tarkoitettu hiiri, joka on normaalia hiirtä kestävämpi ja reagoi herkemmin kosketukseen. Pelihiiret on muotoiltu joko vain oikeakätisille tai molemmilla käsillä hiirtä käyttäville. Erityisesti ensimmäisen persoonan ammuntapeleihin suunnitelluissa pelihiirissä on korkea päivitysnopeus. Pelihiirissä on ohjelmoitavia painikkeita usein hiiren vasempaan kylkeen asemoituna. Erityisesti MOBA-pelejä varten suunniteluissa pelihiirissä on monia ohjelmoitavia painikkeita, joiden toimintoja voi säätää hiiren mukana tulevalla ohjelmistolla. Ohjelmiston kautta voi määrittää pelihiireen makroja ja säätää hiiren DPI:tä. Omat asetukset voi joissakin pelihiirissä tallentaa hiiren omaan muistiin, joten niitä voi käyttää missä tahansa tietokoneessa. Kalleimmissa pelihiirissä hiiren kosketustuntumaa voi säätää lisäpainoilla. Pelihiirien tuntumaa voi säätää hiiren johdon pidikkeellä ja rannetuella. Pelihiiren sopivuus omaan käteen riippuu käden koosta ja käytetystä otteesta (claw vai palm).
Ricardo Leoncio Elías Arias
Ricardo Leoncio Elías Arias (1874–1951) oli perulainen sotilas ja poliitikko. Hän toimi maan presidenttinä 1. maaliskuuta – 5. maaliskuuta 1931.
Litiumperoksidi
Valmistus ja käyttö
Litiumperoksidia voidaan valmistaa käsittelemällä litiumhydroksidin vesi- tai alkoholiliuosta, litiumalkoksidien alkoholiliuoksia tai litiumoksidia vetyperoksidilla. Näin muodostuu litiumperoksidin hydraattia, josta valmistetaan vedetöntä yhdistettä käyttämällä kuivausreagenssina fosforipentoksidia tai kuivaamalla alhaisessa paineessa.
Andrés Escobar
Ura
Kuuluisan oman maalinsa Escobar teki 22. kesäkuuta 1994 alkulohkovaiheen toisen kierroksen ottelussa isäntäjoukkue Yhdysvaltoja vastaan. Hän yritti katkaista Yhdysvaltain John Harkesin keskityksen ja ohjasi pallon omaan maaliin. Maali oli Yhdysvaltain 2–1-voittoon päättyneen ottelun avausmaali. Tappion seurauksena Kolumbia jäi turnauksessa alkulohkoonsa.
Verstas Arkkitehdit
pienoiskuva|Verstas Arkkitehtien suunnitteleman Väre-rakennuksen Korkeakouluaukion puoleinen sisäänkäynti syyskuussa 2018. Verstas Arkkitehdit Oy (Verstas Architects) on vuonna 2004 perustettu arkkitehtitoimisto, joka on tunnettu erityisesti koulu- ja yliopistorakennuksista. Verstas Arkkitehtien tunnetuimpia suunnitelmia ovat Espoossa sijaitsevat oppimiskeskukset Kirkkojärven koulu ja Saunalahden koulu, ja Aalto yliopiston kampusrakennus Otaniemessä, Espoossa, joka koostuu Aalto yliopiston taiteiden ja suunnittelun korkeakoulun Väre-rakennuksesta, Aalto-yliopiston kauppakorkeakoulun Otaniemen päärakennuksesta, liiketiloista ja sisäänkäynnistä Aalto-yliopiston metroasemalle.
Ilari Maasilta
Ilari Johannes Maasilta (s. 1968) on suomalainen fyysikko ja professori. Hän on toiminut Jyväskylän yliopistossa fysiikan professorina vuodesta 2008.
Professorina
Maasilta nimitettiin 2008 fysiikan määräaikaiseksi professoriksi Jyväskylän yliopistoon. Vakinaiseksi professoriksi hänet nimitettiin vuoden 2014 alussa. Professorina hänen keskeisiä vastuualueitaan ovat kokeellisen fysiikan alaan kuuluva matalan lämpötilan fysiikan tutkimus sekä siihen liittyvä opetus. Virkaanastujaisluennossaan toukokuussa 2014 Maasilta käsitteli omaa tutkimusaluettaan sivuavaa aihetta eli lämmön siirtymistä nanorakenteissa.
Diederik Boer
Saavutukset
Zwolle:
Ajax:
Lentopallon naisten maailmanmestaruuskilpailut 1982
Lentopallon naisten maailmanmestaruuskilpailut 1982 pelattiin Perussa 13.–25. syyskuuta. Nämä olivat yhdeksännet naisten maailmanmestaruuskilpailut. Mitaliottelut pelattiin Limassa, ja muut kisakaupungit olivat Arequipa, Chiclayo, Ica, Tacna ja Trujillo. Mukana oli 23 joukkuetta. Jotkut itäblokin maat boikotoivat kisoja, ja yhtenä korvaavana joukkueena kisoissa pelasi epävirallisesti Perun kakkosjoukkue. Joukkueet pelasivat alkusarjan kuudessa neljän joukkueen lohkossa, joista kustakin kaksi parasta pääsi kahdessa lohkossa pelattuun ylempään jatkosarjaan muiden jatkaessa kaksilohkoisessa alemmassa jatkosarjassa. Lopulliset sijoitukset ratkaistiin cupsysteemillä. Mestaruuden voitti Kiinaa, hopealle sijoittui Peru ja pronssia sai Yhdysvallat.
MtPaint
mtPaint on bittikarttagrafiikkaa muokkaava kuvankäsittelyohjelma GNU/Linuxille, BSD:lle ja Windowsille. Ohjelman alkuperäinen kehittäjä on Mark Tyler, joka julkaisi ensimmäisen version vuonna 2004 ja vastasi projektista versioon 3.00 saakka. Nykyinen ylläpitäjä on Dmitri Grošev.
Veikko Kyander
Kyander valmistui diplomiarkkitehdiksi vuonna 1918. Hän työskenteli Turun teknillisessä oppilaitoksessa vuosina 1925–1933, Oulun Teknillisessä koulussa 1933–1944 sekä Kauppa- ja teollisuusministeriössä vuodesta 1944.
Mikael Höckert
Ernst John Mikael (Mikko) Höckert (1. lokakuuta 1882 Helsinki – 1966) oli suomalainen konsuli ja pankkiiriliike Mikael Höckert & Co:n omistaja.
Kyyros Suuri
Valloitukset
Vuonna 547 eaa. hän alkoi käyttää titteliä Persian kuningas. Pian tämän jälkeen Lyydian kuningas Kroisos, Babylonian kuningas Nabonidus ja Egyptin kuningas Amasis II liittoutuivat Kyyrosta vastaan. Kroisos marssitti sotajoukkonsa Meediaan vuonna 547 eaa. Ensimmäinen taistelu päättyi ratkaisemattomana, ja talven tullen lyydialaiset vetäytyivät aikeinaan jatkaa sotimista seuraavana keväänä. Persialaiset kuitenkin viittasivat kintaalla perinteiselle tavalle olla sotimatta talvisaikaan ja seurasivat Kroisoksen joukkoja Lyydian pääkaupunkiin Sardikseen saakka. Kun Kroisos oli kotiuttanut suurimman osan joukoissaan palvelleista palkkasotureista, Kyyros hyökkäsi. Kyyros miehitti Lyydian valtakunnan ja vangitsi Kroisoksen.
Vanha testamentti
Esran kirjan mukaan Kyyroksen valtakaudella toteutui Jeremian profetia ja Jumala johdatti Kyyroksen julistamaan, että Herra (Jumala) on antanut hänelle kaikki maan valtakunnat ja käskenyt rakentamaan itselleen temppelin Juudan Jerusalemiin ja että kaikkien oli annettava kultaa, hopeaa, karjaa ja muita kalleuksia sekä lahjoja juutalaisille. Kaikkien juutalaisten oli puolestaan lähdettävä rakentamaan tätä temppeliä. Kyyros myös palautti kaikki Nebukadressar II:n Jerusalemista varastamat hopea- ja kulta-astiat, joita oli yhteensä 5 400. Babyloniasta kotoisin oleva pappi Esra sekä Juudan ruhtinas Sesbassar palautti nämä astiat Jerusalemin temppeliin.
Isa Rahunen
Kärppien naisjoukkueen heikohkosti sujuneen alkukauden jälkeen, kaudella 2020–2021, päätti Rahunen palata takaisin Kärppien puolustajaksi. Rahunen vietti 10 kuukauden mittaisen lepotauon pelipuuhista. Kärppäjoukkue ei selviytynyt 6 joukkueen suuruiseen ylempään jatkosarjaan tuolla pelikaudella.
Tulen ja jään laulu
Ongelmallinen jatko (2000–2011)
Korppien kestien käsikirjoituksen pituus ylitti aikanaan Miekkamyrskyn pituuden. Martin oli haluton tekemään suuria leikkauksia saadakseen kirjan julkaisukelpoiseen pituuteen, koska se olisi vaarantanut tarinan, joka hänellä oli mielessään. Kirjan painaminen ”minimaalisella fontilla ohuelle paperille ja suurennuslasin antaminen jokaiselle lukijalle” ei myöskään ollut vaihtoehto hänelle. Martin myös kieltäytyi kustantajan ehdotuksesta jakaa kertomus kahteen osaan kronologisesti. Hän ei ollut edes ehtinyt aloittaa kirjoittamaan kaikkien hahmojen tarinoita ja oli jo myöhässä aikataulusta. Hän ei olisi saanut joidenkin hahmojen tarinoita vietyä sopivaan päätökseen ensimmäisen kirjan loppuun mennessä, mihin hän aina pyrkii.
Jääkiekon alle 18-vuotiaiden Aasian ja Oseanian mestaruuskilpailut
1990-luvulla
Vuonna 1991 Meksiko Pohjois-Amerikasta osallistui ainoan kerran turnaukseen, mutta joukkue kuitenkin hävisi kaikki neljä otteluaan. Vuonna 1993 turnaukseen liittyi Neuvostoliiton hajoamisen jälkeen Kazakstan, joka voitti kaikki neljä otteluaan maalierolla 88–0. Joukkueen maalilla torjuivat myöhemmin NHL:ssäkin pelanneet Vitali Jeremejev ja Jevgeni Nabokov. Kazakstanin vuoden 1997 hopeaa voittaneessa joukkueessa esiintyivät tulevista NHL-pelaajista maalivahti Vitali Kolesnik ja hyökkääjä Nikolai Antropov. Joukkue voitti viidestä pelaamastaan turnauksesta kolme kultaa ja kaksi hopeaa, kunnes Kazakstan siirtyi vuonna 1998 pelaamaan alle 18-vuotiaiden D-sarjan Euroopan-mestaruuskilpailuihin. Vuonna 2001 myös alemman sarjatason Euroopan-mestaruuskilpailut liittyivät maailmanmestaruuskilpailujen otteluohjelmaan, ja Kazakstan nousi sittemmin aina alle 18-vuotiaiden pääsarjatason maailmanmestaruuskilpailuihin vuoden 2003 turnaukseen.
Kazakstanin lähdettyä vuonna 1997 vuoden 1998 turnaukseen liittyivät mukaan Uusi-Seelanti ja Thaimaa. Uusi-Seelanti voitti ensimmäisessä turnauksessaan Thaimaan lukemin 12–2, mutta hävisi kaikki neljä muuta otteluaan. Thaimaa puolestaan hävisi kaikki viisi otteluaan maalierolla 217–3. Maiden välillä nähtiin koko turnauksen historian ajan suuria tasoeroja, mikä korostui Thaimaan ensimmäisessä turnauksessa, jossa nähtiin Etelä-Korean ennätyksellinen 92–0 voitto maasta. Ottelussa nähtiin myös toinen ennätys, kun Song Dong-hwan teki Etelä-Korean maaleista 30. Hän voitti koko turnauksen piste- ja maalipörssin tehtyään viidessä ottelussa tehot 44+12=56. Ennätyksen myötä Dong-hwanin paita on nykyään esillä Kanadan Torontossa sijaitsevassa Hockey Hall of Famessa.
Vuonna 1999 turnaus laajeni kahdeksaan joukkueeseen, joten se jaettiin kahdelle sarjatasolle. Sekä 1. että 2. divisioonassa pelasi neljä joukkuetta. 1. divisioonan muodostivat turnauksen alkuperäisjoukkueet Japani, Etelä-Korea, Kiina ja Australia. II divisioonan turnausta isännöi Pohjois-Korea. Uuden-Seelannin lisäksi turnauksessa pelasivat myös ensimmäisen kerran Kiinan Taipei ja Etelä-Afrikka, joista jälkimmäisenä mainittu sijoittui toiseksi voitettuaan kaksi ottelua. Pohjois-Korea voitti turnauksen. Kiinan Taipei hävisi kaikki ottelunsa suurella maalierolla 133–8.
Tulen ja jään laulu
Lajityyppi
George R. R. Martin uskoo tärkeimpien vaikutteiden syntyneen hänen lapsuudessaan, jolloin hän luki kirjailijoiden kuten H. P. Lovecraft, Robert E. Howard, J. R. R. Tolkien, Robert A. Heinlein, Eric Frank Russell, Andre Norton, Isaac Asimov, Fritz Leiber ja Mervyn Peake teoksia. Martin ei koskaan luokitellut heidän mielikuvituksellista kirjallisuuttaan tieteisfiktioksi ja fantasiaksi tai kauhuksi, ja kirjoittaakin nykyään kaikkia näitä lajityyppejä helposti. Martin luokitteli Tulen ja jään laulun korkeaksi fantasiaksi ja nimitti Tolkienin ja Tad Williamsin vaikuttajikseen sarjan kirjoittamisessa. Hän on usein kertonut ihailevansa nykykirjailijoista eniten Jack Vancea, mutta Martin ei koe hänen vaikuttaneen työhönsä.